PALVELUSOPIMUS  15.11.2022

Sopijaosapuolet

1. Rautalammin kunta (0173128-6)

Kuopiontie 11

77700 Rautalampi

1. Tarjoomo-osuuskunta (3131016-7)

Leväsentie 23

70870 Kuopio

Sopimuksen tausta ja tavoitteet

Tarjoomo-osuuskunta on voittoa tavoittelematon, julkisen, yksityisen ja kolmannen sektorin toimijoiden yhteistyöverkosto, jonka tarkoituksena on edistää ikäihmisten hyvää elämää ja laadukasta kotona asumista. Osuuskunta toimii tällä hetkellä Pohjois-Savossa mm. Kuopion, Varkauden, Siilinjärven, Lapinlahden, Iisalmen, Kiuruveden, Vieremän, Sonkajärven, Tervon ja Tuusniemen kuntien alueella. Osuuskunta kokoaa ikäihmisille palveluita tarjoavien yksityisen ja kolmannen sektorin palveluntarjoajien tiedot internetissä toimivaan Tarjoomon palveluhakuun ja varmistaa, että palvelut ovat ikäihmisille turvallisia ja luotettavia.

Tässä sopimuksessa sovitaan Tarjoomo-osuuskunnan (jäljempänä Tarjoomo) tuottamista palveluista Rautalammine kunnalle (jäljempänä Kunta) sekä yhteistyöstä Kunnan ja Tarjoomon välillä seuraavasti:

1. Tarjoomo kasvattaa perustamaansa yhteistyöverkostoa sekä siinä palveluitaan tarjoavien palveluntuottajien määrää Kunnan alueella ja muissa Tarjoomon kanssa sopimuksen tehneissä kunnissa.
2. Tarjoomo ja Kunta suunnittelevat yhdessä palveluhaun markkinointitoimenpiteet Kunnan alueella toimiville yrityksille. Tarjoomo kontaktoi alueen yritykset sekä järjestää heille tarvittavat esittelytilaisuudet.
3. Tarjoomo markkinoi palvelua alueen asukkaille verkossa ja sosiaalisessa mediassa ja on yhteydessä paikallislehteen edistääkseen Tarjoomon näkyvyyttä.
4. Kunta voi julkaista Tarjoomosta ilmoituksen tai ilmoituksia kuntalaisia varten esimerkiksi paikallislehdessä palvelun lanseerauksen yhteydessä. Mahdollisista lehti-ilmoituksista aiheutuvista kustannuksista vastaa kunta.
5. Tarjoomo tarjoaa palveluhaun Kunnan hoiva- ja vanhuspalveluiden palveluohjauksen (jäljempänä Palveluohjaus) käyttöön.
6. Palveluohjaajat voivat osallistua palveluhaun kehittämiseen antamalla Tarjoomolle palautetta palveluhaun toimivuudesta ja kehittämisehdotuksista.

Sopimuksen hinta, maksuaikataulu ja –ehdot

Kunta maksaa Tarjoomo-osuuskunnalle palvelumaksua, jonka suuruus on 2000 euroa vuotta kohden. Palvelumaksun suuruus määräytyy Tarjoomon vuosittain hyväksyttävän hinnaston perusteella. Palvelumaksu maksetaan 15.12.2022

Sopimuskausi

Sopimus astuu voimaan Osapuolten allekirjoituksin allekirjoitushetkellä.

Sopimus on voimassa 30.11.2023 saakka ja sen jälkeen vuoden kerrallaan.

Sopimuksen irtisanominen

Irtisanomisaika on molemmin puolin kolme kuukautta ennen sopimuskauden päättymistä.

Tätä sopimusta koskevat erimielisyydet pyritään ratkaisemaan ensisijaisesti neuvotellen ja toissijaisesti sopimusta koskevat riidat ratkaistaan Pohjois-Savon käräjäoikeudessa.

Allekirjoitukset ja sopimuskappaleet

Vesa Linnanmäki Anu Sepponen

Toimitusjohtaja Kunnanjohtaja

Tarjoomo-osuuskunta Rautalammin kunta